Človek už nestačí? Čínsky robot prekonal Bolta a stovku zvládol za 9,32 sekundy

Humanoidný robot vyvinutý čínskym výrobcom smartfónov Honor dokázal zabehnúť vzdialenosť 100 metrov za iba 9,32 sekundy. Prekonal tak svetový rekord, ktorý drží jamajský šprintér Usain Bolt. Informovali o tom dnes podľa agentúry Reuters čínske médiá. Bolt v roku 2009 na atletických majstrovstvách sveta v Berlíne zabehol 100 metrov za rekordných 9,58 sekundy.